সংসদ, সিটি কর্পোরেশন ও স্থানীয় সরকারের অন্যান্য প্রতিষ্ঠানে নির্বাচনের ক্ষেত্রে ব্যবসায়িদের আধিপত্য বাড়ছে বলে মনে করছেন সুশাসনের জন্য নাগরিক (সুজন) সম্পাদক ড. বদিউল আলম মজুমদার। তিনি বলেন, রাজনীতি এখন ব্যবসায়ীদের করায়ত্ত। সংসদে তাদের প্রাধান্য রয়েছে। খুলনা সিটি কর্পোরেশনেও একই চিত্র দেখা গেল। এখানেও মেয়র পদে প্রার্থীদের সবাই ব্যবসায়ী। প্রার্থীদের অঢেল টাকা থাকলে তা ভোটের মাঠে প্রভাব ফেলে। টাকার বিনিময়ে ভোট কেনার প্রবণতা দেখা দেয়।